ai4bharat/Pralekha huggingface dataset:
रक्षा मंत्रालय
सिंगापुर-भारत द्विपक्षीय नौसैन्य अभ्यास 'सिम्बेक्स' का 28वां संस्करण संपन्न
सिंगापुर और भारत की नौसेनाओं के बीच द्विपक्षीय नौसैन्य अभ्यास  का 28वां संस्करण 02 से 04 सितंबर 2021 तक आयोजित किया गया था।
भारतीय नौसेना का प्रतिनिधित्व गाइडेड मिसाइल विध्वंसक आईएनएस रणविजय ने जहाज से उड़ने वाले एक हेलीकॉप्टर, पनडुब्बी रोधी युद्धपोत आईएनएस किल्टन और गाइडेड मिसाइल युद्धपोत आईएनएस कोरा तथा एक पी8आई लंबी दूरी के समुद्री निगरानी विमान के साथ किया था। वहीं, रिपब्लिक ऑफ सिंगापुर नेवी- आरएसएन की तरफ से इस नौसैन्य अभ्यास में एक विशिष्ट श्रेणी का युद्धपोत, आरएसएस स्टीडफ़ास्ट, एक एस-70बी नौसैन्य हेलीकॉप्टर, एक विक्ट्री क्लास मिसाइल पोत, आरएसएस विगौर, एक आर्चर श्रेणी की पनडुब्बी और एक फॉक्कर- 50 समुद्री निगरानी विमान ने हिस्सा लिया। सिंगापुर गणराज्य की वायु सेना  के चार एफ-16 लड़ाकू विमानों ने भी वायु रक्षा अभ्यास के दौरान इसमें भाग लिया।
वर्ष 1994 में शुरू किया गया, सिम्बेक्स किसी भी विदेशी नौसेना के साथ भारतीय नौसेना का सबसे लंबा चलने वाला निर्बाध द्विपक्षीय नौसैन्य अभ्यास है। मौजूदा कोविड महामारी की चुनौतियों के बावजूद इस महत्वपूर्ण अभ्यास श्रृंखला की निरंतरता को बनाए रखना दोनों देशों के बीच द्विपक्षीय रक्षा संबंधों की मजबूती को और शक्ति प्रदान करता है। अभ्यास के विभिन्न चरणों के दौरान महामारी की बाधाओं के बावजूद, दोनों नौसेनाएं कई चुनौतीपूर्ण गतिविधियों का निर्बाध और सुरक्षित संचालन कर सकीं, जिनमें हथियारों से फायरिंग और उन्नत नौसैनिक युद्ध कौशल शामिल हैं, इनके अलावा पनडुब्बी रोधी, एंटी-एयर और सतह पर मोर्चा संभालने के युद्ध अभ्यास भी किये गए हैं। इस अभ्यास की विशिष्टता और जटिलता दोनों नौसेनाओं के बीच हुई अंतःक्रियाशीलता का पर्याप्त प्रमाण है।
सिम्बेक्स का इस वर्ष का संस्करण एक विशेष अवसर भी है, क्योंकि यह नौसैन्य अभ्यास भारत की आज़ादी के 75 वर्ष पूरे होने के अवसर पर आयोजित किये जा रहे समारोहों के दौरान ही किया गया है। सिम्बेक्स- 2021 की सफलता आने वाले वर्षों में द्विपक्षीय साझेदारी को ज़्यादा मजबूत करने के लिए दोनों पक्षों के आपसी संकल्प का एक और उदहारण है।
मौजूदा महामारी से संबंधित चुनौतियों के कारण, इस वर्ष के सिम्बेक्स को सिंगापुर की नौसेना द्वारा दक्षिण चीन सागर के दक्षिणी किनारे पर 'एट-सी ओनली' अभ्यास के रूप में बिना किसी मानवीय संपर्क के आयोजित करने की योजना बनाई गई थी।
भारत-सिंगापुर रक्षा संबंध समग्र द्विपक्षीय संबंधों का एक बहुत ही महत्वपूर्ण पहलू हैं और ये पारंपरिक सेना से सेना के आदान-प्रदान से लेकर एचएडीआर और साइबर सुरक्षा तक सहयोग के एक बहुत व्यापक स्पेक्ट्रम को कवर करते हैं। दोनों नौसेनाओं का एक-दूसरे के समुद्री सूचना संलयन केंद्रों में प्रतिनिधित्व है और हाल ही में आपसी पनडुब्बी बचाव सहायता एवं सहयोग के एक समझौते पर भी हस्ताक्षर किए गए हैं।
पत्तन, पोत परिवहन और जलमार्ग मंत्रालय
श्री मनसुख मंडाविया ने स्विट्जरलैंड के दावोस में विश्व आर्थिक मंच की 50वीं वार्षिक बैठक में अंतर्राष्ट्रीय समुद्री संगठन  के महासचिव श्री किटक लिम से मुलाकात की
महात्मा गांधी की 150वीं वर्षगांठ पर आईएमओ मुख्यालय, लंदन में उनकी आवक्ष मूर्ति स्थापित की जा रही है : श्री मनसुख मंडाविया
केंद्रीय नौवहन  तथा रसायन एवं उर्वरक राज्य मंत्री श्री मनसुख मंडाविया ने आज स्विट्जरलैंड के दावोस में विश्व आर्थिक मंच की 50वीं वार्षिक बैठक में आईएमओ के महासचिव श्री किटक लिम से मुलाकात की।
श्री मनसुख मंडाविया नौवहन  तथा रासायनिक एवं उर्वरक राज्य मंत्री के साथ आईएमओ के सेक्रेटरी जनरल श्री किटक लिम स्विट्जरलैंड के दावोस में विश्व आर्थिक मंच की 50वीं वार्षिक बैठक में
इस बैठक में, भारत में समुद्री प्रदूषण को कम करने के लिए भारत द्वारा सिंगल यूज प्लास्टिक पर प्रतिबंध, आईएमओ 2020 कन्वेंशन के अनुपालन के लिए कम सल्फर ईंधन की उपलब्धता और लंदन में आईएमटी मुख्यालय में महात्मा गांधी की आवक्ष मूर्ति स्थापित करने जैसे भारत से संबंधित विभिन्न वैश्विक समुद्री मुद्दों के बारे में चर्चा की गई।
जैसा कि भारत महात्मा गांधी की 150वीं जयंती मना रहा है, श्री मंडाविया ने महान वैश्विक नेता के सम्मान के रूप में, आईएमओ मुख्यालय में 'महात्मा गांधी आवक्ष मूर्ति' की स्थापना के बारे में चर्चा की। महासचिव श्री किटक लिम ने आईएमओ मुख्यालय, लंदन में आवक्ष प्रतिमा की स्थापना के लिए सहमति दी। श्री मनसुख मंडाविया ने संवाददाता सम्मेलन के दौरान कहा, “यह दुनिया में संयुक्त राष्ट्र मुख्यालयों में महात्मा गांधी की महत्वपूर्ण आवक्ष मूर्तियों में से एक होगी। यह वास्तव में भारत के लिए बहुत सम्मान और गर्व का क्षण है।”
इसके अलावा, आईएमओ के महासचिव ने आईएमओ के साथ भारत के संबंध और वैश्विक समुद्री परिदृश्य में अंतर्राष्ट्रीय समुदाय के साथ भूमिका की सराहना की। हांगकांग सम्मेलन के लिए भारत की ताजा पहल और रिसाइक्लिंग अधिनियम 2019 को लागू करने की भी बहुत सराहना की। श्री किटक लिम ने विभिन्न देशों में कारागार/हिरासत में बंद भारतीय नाविकों के लिए अपना पूर्ण सहयोग देने का आश्वासन दिया है।
श्री मनसुख मंडाविया वर्तमान में वार्षिक विश्व आर्थिक मंच की बैठक 2020 में भाग लेने तथा विश्व के अग्रणी नेताओं और वैश्विक कंपनियों के मुख्य कार्यकारी अधिकारियों के साथ से अलग-अलग मुलाकात करने के लिए दावोस में अपनी चार-दिवसीय आधिकारिक यात्रा पर हैं।
रक्षा मंत्रालय
एनसीसी का 74वां स्थापना दिवस; रक्षा सचिव ने राष्ट्रीय युद्ध स्मारक पर बलिदानी शूरवीरों को श्रद्धांजलि अर्पित की
विश्व का सबसे बड़ा वर्दीधारी युवा संगठन नेशनल कैडेट कोर  की स्थापना 1848 में हुई थी। संगठन 27 नवंबर, 2022 को अपना 74वां स्थापना दिवस मनायेगा। इसी क्रम में रक्षा सचिव श्री गिरिधर अरमाने ने आज 26 नवंबर, 2022 को नई दिल्ली स्थित राष्ट्रीय युद्ध स्मारक पर पूरे एनसीसी समुदाय की तरफ से बलिदानी शूरवीरों को श्रद्धांजलि अर्पित की।
इस अवसर पर रक्षा सचिव ने कहा कि गत कुछ वर्षों से एनसीसी का अपरिमित विकास हुआ है। वर्दीधारी युवा राष्ट्र निर्माण से जुड़ी हर गतिविधि में योगदान देने के लिये कंधा से कंधा मिलाकर जुट जाते हैं। एनसीसी स्थापना दिवस सभी राज्यों की राजधानियों में मनाया जा रहा है, जहां कैडेट मार्च-पास्ट, सांस्कृतिक गतिविधियों और सामाजिक विकास कार्यक्रमो में हिस्सा ले रहे हैं।
पुनीत सागर अभियान जैसे किसी एकल संगठन द्वारा चलाये जाने वाले सबसे बड़े स्वच्छता अभियान की तरह राष्ट्रव्यापी गतिविधि से लेकर एक भारत श्रेष्ठ भारत कैम्प, स्वच्छ भारत अभियान, हर घर तिरंगा और एक्स योगदान  तक में एनसीसी कैडटों ने हर जगह अपनी अमिट छाप छोड़ी है। हाल ही में एक लाख से अधिक कैडटों को संगठन से जोड़ने के बाद एनसीसी का विस्तार देश के तटीय और सीमावर्ती इलाकों तक हो गया है। इसके कारण इन इलाकों के युवा सशस्त्र बलों में शामिल होकर राष्ट्र निर्माण के लिये प्रेरित हो रहे हैं।
एनसीसी चार दशकों से अंतर्राष्ट्रीय रिश्तों को बढ़ाने का मंच रहा है। इस दौरान एनसीसी ने अपने कैडटों को 25 से अधिक देशों में युवा आदान-प्रदान कार्यक्रमों के तहत शांति व एकता का दूत बनाकर भेजा। एनसीसी ने कई वर्षों तक इस कार्यक्रम के तहत 30 से अधिक देशों के कैडटों की मेजबानी की।
एनसीसी की बहुआयामी गतिविधियों और विविधतापूर्ण पाठ्यक्रम में युवाओं को आत्म-विकास के अनोखी अवसर मिलते हैं। कई कैडटों ने खेल व रोमांच के क्षेत्र में उल्लेखनीय उपलब्धियां हासिल करके राष्ट्र और संगठन को गौरान्वित किया है।
सांख्यिकी एवं कार्यक्रम कार्यान्वयन मंत्रालय
भारत में पेरोल रिपोर्ट – रोजगार के संबंध में एक औपचारिक परिप्रेक्ष्य
राष्ट्रीय सांख्यिकी कार्यालय, सांख्यिकी एवं कार्यक्रम कार्यान्वयन मंत्रालय ने सितंबर, 2017 से अप्रैल, 2019 की अवधि के लिए देश की रोजगार परिदृश्य रिपोर्ट जारी की है। यह रिपोर्ट सरकार की कुछ एजेंसियों के प्रशासनिक रिकार्ड पर आधारित है। ये रिकार्ड कुछ निश्चित आयामों में हुई प्रगति के मूल्यांकन के लिए हैं।
रोजगार परिदृश्य से संबंधित विस्तृत रिपोर्ट के लिए यहां क्लिक करें:
विद्युत मंत्रालय
श्रीमती परमिंदर चोपड़ा पीएफसी की निदेशक  का पदभार संभाला
सरकार के स्वामित्व वाली भारत की प्रमुख एनबीएफसी, पावर फाइनेंस कॉरपोरेशन , ने आज श्रीमती परमिंदर चोपड़ा कोकंपनी की निदेशक  नियुक्त करने की घोषणा की। वह श्री एन.बी. गुप्ता का स्थान लेंगी, जो 30 जून 2020 को सेवानिवृत्त हो गए।
श्रीमती चोपड़ा, निदेशक  के रूप में कार्यभार संभालने से पहले पावर फाइनेंस कॉरपोरेशन  में कार्यकारी निदेशक  के रूप में काम कर रही थीं। 32 वर्ष से अधिक के पर्याप्त और विविध अनुभव के साथ, वह फंड जुटाने, कॉर्पोरेट खाते, बैंकिंग और राजकोष, परिसम्पत्ति ऋण प्रबंधन, स्ट्रेस्ड एसेट रिजॉल्यूशन आदि के लिए महत्वपूर्ण और मुख्य वित्त कार्यों को संभालने में माहिर हैं।
पीएफसी में शामिल होने से पहले, वह नेशनल हाइड्रोइलेक्ट्रिक पावर कॉरपोरेशन ऑफ इंडिया  और पावर ग्रिड कॉरपोरेशन ऑफ इंडिया  जैसे बिजली क्षेत्र के प्रमुख संगठनों से जुड़ी थीं। 2005 में पीएफसी में आई श्रीमती चोपड़ा ने पीएफसी के फंड जुटाने से लेकर अंतर्राष्ट्रीय बाजारों तक विविध पहल की, जिसने उधारदाताओं को कम लागत पर पैसा जुटाने की अनुमति दी। उसके केंद्रित दृष्टिकोण के साथ, विदेशी मुद्रा में फंड जुटाने की हिस्सेदारी 2 साल की अल्प अवधि में 2% से बढ़कर 15% हो गई।
श्रीमती चोपड़ा को पीएफसी के पहले ग्रीन बॉन्ड इश्यू को प्रारंभ करने और खंड 144  के अंतर्गत अमेरिकी बान्ड बाजार से पीएफसी के पहले फंड जुटाने सहित सबसे पहले किए गए अनेक कामों के लिए सराहा गया। उन्होंने आरईसी लिमिटेड में भारत सरकार की 52.63% हिस्सेदारी में पीएफसी के बहुत बड़े अधिग्रहण में भी महत्वपूर्ण भूमिका निभाई और पीएफसी की पूंजी पर्याप्तता के स्तर और पीएफसी के उधार समझौतों और घरेलू और अंतर्राष्ट्रीय रेटिंग के बारे में विभिन्न पक्षों के साथ बातचीत से जुड़ी चुनौतियों को काबू किया।
श्रीमती चोपड़ा बोर्ड ऑफ कोस्टल तमिलनाडु पॉवर लिमिटेड और चेयूर इन्फ्रा लिमिटेड के निदेशक के रूप में भी काम कर चुकी हैं।
श्रीमती चोपड़ा का लागत लेखाकार और एमबीए से पीएफसी में वित्त संबंधी कामकाज के शीर्ष रैंक तक पहुंचना उनकी विनम्रता, प्रतिबद्धता और कड़ी मेहनत को दर्शाता है।
पीएफसी के संचालन, उसकी ताकत और केन्द्रित क्षेत्रों की उनकी गहरी समझ निश्चित रूप से बिजली क्षेत्र के ऋणदाता को आगे बढ़ने में मदद करेगी और आने वाले दिनों में और अधिक मील के पत्थर हासिल करेगी।
रक्षा मंत्रालय
राष्ट्रपति ने भारतीय तटरक्षक कर्मियों के लिए तटरक्षक पदकों की मंजूरी दी
भारत के राष्ट्रपति ने गणतंत्र दिवस 2022 के अवसर पर निम्नलिखित भारतीय तटरक्षक कर्मियों को उनकी असाधारण वीरता, कर्तव्य के प्रति असाधारण समर्पण और विशिष्ट/ मेधावी सेवा के लिए राष्ट्रपति तटरक्षक पदक / तटरक्षक पदक  से सम्मानित किया है: -
राष्ट्रपति तटरक्षक पदक 
- आईजी मनीष विशाल पाठक, टीएम 
तटरक्षक पदक 
- कमांडेंट  सुमित धीमान 
- डिप्टी कमांडेंट विकास नारंग 
- अर्धि प्रगति कुमार, पी/एनवीके , 05990-R
तटरक्षक पदक 
- कमांडेंट सुंदररमन प्रेम कुमार 
- ए. मणिकंदन, पीएसई , 07455-टी
ये पुरस्कार 26 जनवरी 1990 से हर साल गणतंत्र दिवस और स्वतंत्रता दिवस के अवसर पर भारतीय तटरक्षक बल के कर्मियों को प्रदान किए जा रहे हैं।
सूचना और प्रसारण मंत्रालय
फिल्म प्रभाग द्वारा विश्व पर्यावरण दिवस के उपलक्ष्य में
“प्रकृति के संग : पर्यावरण पर फिल्मोत्सव” का 5-6 मई, 2021 के दरम्यान आयोजन
विश्व पर्यावरण दिवस 2021 दुनिया भर में ''पारितंत्र/ प्रकृति संरक्षण'' की थीम के साथ मनाया जा रहा है, जिसका उद्देश्य हर महाद्वीप और हर महासागर में प्रकृति/ पारितंत्र के पतन को रोकना और इस प्रक्रिया को उत्क्रमित करना है। इसलिए “पुनरकल्पना, पुनरुत्थान और संरक्षण”, यह पर्यावरण दिवस मनाने का नारा हैं। इस थीम में योगदान देते हुए फिल्म प्रभाग, 5 और 6 जून, 2021 को "प्रकृति के संग : पर्यावरण पर फिल्मोत्सव " की ई-स्क्रीनिंग के साथ विश्व पर्यावरण दिवस मना रहा है।
"प्रकृति के संग" की 2-दिवसीय विशेष स्क्रीनिंग में छह फिल्में शामिल होंगी जो पर्यावरण का पुनरुज्जीवन करने और प्रकृति के सह-अस्तित्व को फिर से परिभाषित करने का मजबूत संदेश देती हैं, जिसमें मानव और प्रकृति के अविभाज्य संबंध का पुनरुत्थान करने के लिए विभिन्न तरीकों का सुझाव दिया गया है। यह ई-स्क्रीनिंग फिल्म प्रभाग की वेबसाइट और यू-ट्यूब चैनल पर की जाएगी।
पॅकेज में स्क्रींनिग हो रही फिल्में हैं - द जंगल मैन लोईया , लिविंग विथ नैचुरल वे , सालुमरादा थिमक्का - द ग्रीन क्रूसेडर  , क्लाइमेट चेंज , माय सन निओ , प्लास्टिक वर्ल्ड ।
फिल्म प्रभाग ने कई वर्षों से पर्यावरण के पुनरूत्थान तथा संरक्षण के लिए प्रभावी संदेश के साथ जागरूकता पैदा करने वाली वृत्तचित्रों का निर्माण करने में महत्वपूर्ण योगदान दिया है। इन फिल्मों को देखने के लिए फिल्म प्रभाग की वेबसाइट https://filmsdivision.org/पर लॉग ऑन करें और ‘डॉक्युमेंट्री ऑफ द वीक’ पर क्लिक करें या फिर फिल्म प्रभाग के यूट्यूब चैनल https://www.youtube.com/user/FilmsDivision पर इन फिल्मों का अनुसरण करें।
-फिल्म प्रभाग
022-23522252/ 09004035366
publicity@filmsdivision.org
आयुष
एमडीएनआईवाई भारत में योग का हार्वर्ड जैसा विश्वविद्यालय बन सकता है : श्री सर्बानंद सोनोवाल
आयुष मंत्री श्री सर्बानंद सोनोवाल ने एमडीएनआईवाई का भ्रमण किया
आयुष मंत्री श्री सर्बानंद सोनावाल ने सोमवार को कहा कि मोरारजी देसाई राष्ट्रीय योग संस्थान  में अमेरिका के हार्वर्ड विश्वविद्यालय की तर्ज पर योग के क्षेत्र में दुनिया के सर्वश्रेष्ठ शैक्षणिक संस्थान बनने की क्षमता है। वह आयुष मंत्रालय का कार्यभार संभालने के बाद संस्थान के पहले भ्रमण के दौरान एमडीएनआईवाई के छात्रों और शिक्षकों को संबोधित कर रहे थे।
श्री सोनोवाल ने कहा, “एमडीएनआईवाई दुनिया भर के विद्यार्थियों के लिए एक शीर्ष संस्थान बन सकता है। हमें इसके लिए वैश्विक स्तर पर प्रयास करने की जरूरत है। यदि अमेरिका हार्वर्ड जैसे संस्थान की स्थापना कर सकता है, तो हम क्यों नहीं कर सकते हैं?” उन्होंने कहा कि यह दुनिया भर में हजारों छात्रों के लिए योग में शिक्षा और शोध के लिए भारत आने के रास्ते खोल सकता है।
केंद्रीय मंत्री ने प्रधानमंत्री श्री नरेन्द्र मोदी के सपने को साकार करने के लिए एक वैश्विक दृष्टिकोण की आवश्यकता पर जोर दिया। श्री सोनोवाल ने कहा, “स्वस्थ और सुंदर शरीर की तलाश में लोग भारत के दरवाजे पर खड़े हुए हैं। वर्तमान में, एमडीएनआईवाई के पास योग शिक्षा, प्रशिक्षण, औषधि और अनुसंधान सहित सभी कार्य हैं। विश्वविद्यालय में उन छात्रों के लिए छात्रावास की व्यवस्था होनी चाहिए, जो देश के विभिन्न हिस्सों से आते हैं। एमडीएनआईवाई में बेहतरीन छात्रावास सुविधाओं से संस्थान का मूल्य संवर्धन होगा।”
आयुष मंत्री ने संस्थान की सभी कक्षाओं का भ्रमण किया और छात्रों के साथ संवाद किया। छात्रों के साथ बातचीत करते हुए आयुष मंत्री ने कहा कि वह प्रतिदिन सुबह लगभग 30 मिनट योग का अभ्यास करते हैं। श्री सोनोवाल ने पुस्तकालय, ध्यान केंद्र और एमडीएनआईवाई कैम्पस का भी भ्रमण किया। उन्होंने छात्रों का प्रदर्शन भी देखा।
एमडीएनआईवाई निदेशक डॉ. ईश्वर वी. बसवरादी ने कहा कि एमडीएनआईवाई बीते कुछ साल में अर्ध सैन्य बलों के 18,000 जवानों को योग का प्रशिक्षण दे चुका है। उन्होंने कहा कि तिहाड़ जेल में कैदियों को योग सिखाने का प्रयास किया गया है। उन्होंने कहा, “योग व्यवस्था हमारे जीवन को नए आयाम देती है। इसे अपनी दैनिक दिनचर्या में शामिल किया जाना चाहिए।”
प्रधानमंत्री कार्यालय
प्रधानमंत्री ने आषाढ़ी बीज, कच्छी नववर्ष के अवसर पर लोगों को शुभकामनाएं दीं
प्रधानमंत्री श्री नरेन्द्र मोदी ने अषाढ़ी बीज, कच्छी नव वर्ष के विशेष अवसर पर लोगों को शुभकामनाएं दी हैं।
प्रधानमंत्रीने कहा, 'आषाढ़ी बीज के विशेष अवसर पर कच्छी समुदाय को शुभकामनाएं। यह एकसमुदाय अपनी महान संस्कृति और बहादुरी के लिए जाना जाता है। मैं आने वालेवर्ष में समुदाय की खुशहाली और बेहतर सेहत के लिए प्रार्थना करता हूं।'
एसजी/एएम/केजे
(
राष्ट्रपति सचिवालय
भारतीय कॉरपोरोट कानून सेवा के परिवीक्षार्थियों ने राष्ट्रपति से भेंट की
भारतीय कॉरपोरेट लॉ सर्विस  के परिवीक्षाधीन अधिकारियों ने आज  राष्ट्रपति भवन में राष्ट्रपति श्रीमती द्रौपदी मुर्मु से भेंट की।
राष्ट्रपति ने भारतीय कॉरपोरेट कानून सेवा के अधिकारियों को संबोधित करते हुए कहा कि वे कॉरपोरेट जगत के नियामक के रूप में कार्य करते हैं। उन्होंने कहा कि वे भारत में व्यापार और उद्योग की वृद्धि तथा विकास के सूत्रधार भी हैं। उन्होंने कहा कि अधिकारियों का काम बेहद महत्वपूर्ण है क्योंकि उन्हें उद्योग और उद्यमिता के विकास को प्रोत्साहित करते हुए अच्छा कॉरपोरेट प्रशासन सुनिश्चित करना है। उन्होंने कहा कि उनके कार्यों का देश के औद्योगिक और शासन इकोसिस्टम पर महत्वपूर्ण प्रभाव पड़ेगा।
राष्ट्रपति ने कहा कि बेहतर कॉरपोरेट प्रशासन आज बहुत प्रासंगिक और महत्वपूर्ण है और यह सुनिश्चित करना कॉरपोरेट कानून सेवा अधिकारियों का कर्तव्य होगा कि कंपनियों का प्रबंधन शेयरधारकों और अन्य हितधारकों के सर्वोत्तम हित में किया जाए। उन्होंने कहा कि कुशल शासन मॉडल के माध्यम से, उन्हें यह सुनिश्चित करना होगा कि कॉरपोरेट संस्थाएं नैतिक संस्कृति का पालन करें और हितधारकों के अधिकारों का सम्मान करें। उन्होंने कहा कि देश के दीर्घकालिक सतत विकास और समावेशी विकास के लिए प्रभावी कॉरपोरेट प्रशासन भी आवश्यक है।
राष्ट्रपति ने कहा कि युवा और प्रतिभाशाली सिविल सेवकों को देश के नागरिकों के प्रति जिम्मेदारी की भावना के साथ काम करना चाहिए। उन्होंने कहा कि उन्हें देश और देशवासियों के प्रति सेवा-भावना भी अपनानी चाहिए। राष्ट्रपति ने आग्रह किया कि परिवीक्षाधीन अधिकारियों को साथी नागरिकों की भलाई के प्रति अटूट प्रतिबद्धता रखनी चाहिए। उन्होंने कहा कि उन्हें पारदर्शिता, निष्पक्षता और जवाबदेही के सिद्धांतों को कायम रखना चाहिए।
राष्ट्रपति का भाषण देखने के लिए कृपया यहां क्लिक करें-
प्रधानमंत्री कार्यालय
प्रधानमंत्री ने टेबल टेनिस में पुरुषों की एकल स्पर्धा में स्वर्ण पदक जीतने पर शरथ कमल को बधाई दी
प्रधानमंत्री श्री नरेन्द्र मोदी ने बर्मिंघम में आयोजित राष्ट्रमंडल खेल 2022 में टेबल टेनिस में पुरुषों की एकल स्पर्धा में स्वर्ण पदक जीतने पर शरथ कमल को बधाई दी है।
प्रधानमंत्री ने ट्वीट किया;
“@ sharatkamal1 का स्वर्ण पदक इतिहास में एक बेहद ही खास उपलब्धि के रूप में दर्ज किया जाएगा। उन्होंने असीम धैर्य, दृढ़ संकल्प और जीवट का परिचय दिया है। उन्होंने बेहतरीन कौशल का भी प्रदर्शन किया। यह पदक भारतीय टेबल टेनिस के लिए बेहद ही उत्साहवर्द्धक है। उन्हें बधाई और शुभकामनाएं।#Cheer4India.”
उप राष्ट्रपति सचिवालय
उपराष्ट्रपति ने युवा प्रतिभाओं से लीक से हटकर सोचने का आह्वान किया; कहा- 'नवीन सोच हमारे डीएनए में है'
छात्र, योद्धा हैं जो 2047 में भारत की नियति को आकार देंगे- उपराष्ट्रपति
श्री धनखड़ ने सभी संस्थानों में पूर्व छात्रों के साथ सुनियोजित जुड़ाव के लिए एक तंत्र बनाने का आह्वान किया
कहा संस्थान अपने पूर्व छात्रों के बल पर आगे बढ़ते हैं
उपराष्ट्रपति ने आईआईटी मद्रास में 'नवाचार केंद्र' सुविधा का उद्घाटन किया
उपराष्ट्रपति श्री जगदीप धनखड़ ने आज छात्र समुदाय से लीक से हटकर सोचने और देश की विकासात्मक चुनौतियों के लिए अभिनव समाधान खोजने का आह्वान किया। उन्होंने कहा कि नवीन सोच हमारे डीएनए में है। हमें केवल इसे सक्रिय करना है। उन्होंने छात्रों को '2047 में भारत की नियति को आकार देने वाले योद्धा' कहकर संबोधित किया।
वैश्विक अभिनव सूचकांक जैसे विभिन्न संकेतकों का उल्लेख करते हुए, श्री धनखड़ ने कहा कि हम 40 पायदान ऊपर आ चुके हैं और यह शोध और पेटेंट करने से परिलक्षित होता है। उन्होंने कहा कि भारत में 80,000 से अधिक स्टार्टअप के साथ दुनिया का तीसरा सबसे बड़ा स्टार्टअप इकोसिस्टम है और देश में विश्व के तीसरे सबसे अधिक यूनिकॉर्न है।
उपराष्ट्रपति ने चेन्नई में आईआईटी मद्रास में 'सेंटर फॉर इनोवेशन' सुविधा का उद्घाटन करने के पश्चात छात्र समुदाय को संबोधित करते हुए यह विचार व्यक्त किए। आईआईटी मद्रास की 'उत्कृष्ट संस्थान और देश के शीर्ष नवीन संस्थानों में से एक' के रूप में प्रशंसा करते हुए, श्री धनखड़ ने इसके परिसर में समृद्ध जैव विविधता की भी सराहना की।
वैश्विक विपरीत परिस्थितियों के बावजूद भारत के निरंतर उत्थान पर उपराष्ट्रपति ने कहा कि भारत अवसर की भूमि है और निवेश के लिए एक वैश्विक गंतव्य है। यह विश्वास व्यक्त करते हुए कि दशक के अंत तक भारत दुनिया की तीसरी सबसे बड़ी अर्थव्यवस्था होगी, उन्होंने रेखांकित किया कि अब जब भारत बोलता है, तो दुनिया सुनती है।
श्री धनखड़ ने कहा कि संस्थान 'अपने पूर्व छात्रों के बल पर आगे बढ़ते हैं। उन्होंने सभी संस्थानों में पूर्व छात्रों के संरचित विकास के लिए एक तंत्र निर्माण करने का भी आह्वान किया। उन्होंने कहा कि इस तरह के पूर्व छात्रों का संघ एक अभूतपूर्व 'थिंक टैंक' तैयार करेगा, जिसमें दुनिया को बेहतरी के लिए बदलने की क्षमता होगी।
अपने संसदीय प्रतिनिधियों की जवाबदेही सुनिश्चित करने में नागरिकों की भूमिका पर जोर देते हुए, उपराष्ट्रपति ने युवाओं से सदन में जिम्मेदार कार्यों और प्रामाणिक सूचनाओं के आदान-प्रदान के समर्थन में अपनी आवाज उठाने का आग्रह किया। उन्होंने छात्रों से अपील की कि 'एक ऐसा इकोसिस्टम तैयार करने में मदद करें जिससे लोकतंत्र के मंदिरों की पवित्रता को ठेस न पहुंचे'।
आयोजन के दौरान, उपराष्ट्रपति ने छात्रों के साथ वार्तालाप भी किया और सेंटर फॉर इनोवेशन फैसिलिटी में विभिन्न परियोजनाओं का दौरा किया। उन्होंने कहा कि ऐसे उज्ज्वल मस्तिष्कों से उत्पन्न विचार राष्ट्र को बदलने की क्षमता रखते हैं।
तमिलनाडु के उच्च शिक्षा मंत्री, थिरु के पोनमुडी, प्रोफेसर वी कामकोटि, निदेशक, आईआईटी मद्रास, श्री वी. शंकर, बेनिफैक्टर, द न्यू सेंटर फॉर इनोवेशन फैसिलिटी, संकाय सदस्य, छात्र और अन्य गणमान्य व्यक्ति उपस्थित थे।
उपराष्ट्रपति के भाषण के अंश निम्नलिखित हैं-
https://www.pib.gov.in/PressReleasePage.aspx?PRID=1903036
प्रधानमंत्री कार्यालय
प्रधानमंत्री 29 फरवरी, 2020 को बुंदेलखंड एक्स्प्रेस-वे की आधारशिला रखेंगे
उसी दिन देश भर में 10,000 किसान उत्पादक संगठनों  की शुरुआत करेंगे
प्रधानमंत्री श्री नरेन्द्र मोदी 29 फरवरी, 2020 को चित्रकूट में बुंदेलखंड एक्स्प्रेसवे की आधारशिला रखेंगे।
एक्सप्रेस-वे फरवरी, 2018 में सरकार द्वारा घोषित उत्तर प्रदेश रक्षा औद्योगिक गलियारे की सहमति के बिंदुओं को आगे बढ़ाने में महत्वपूर्ण योगदान देगा।
उत्तर प्रदेश सरकार बुंदेलखंड एक्सप्रेसवे का निर्माण कर रही है, जो चित्रकूट, बांदा, हमीरपुर और जालौन जिलों से गुजरेगा। यह एक्सप्रेसवे बुंदेलखंड क्षेत्र को आगरा-लखनऊ एक्सप्रेसवे और यमुना एक्सप्रेसवे के रास्ते से जोड़ेगा। साथ ही बुंदेलखंड क्षेत्र के विकास में महत्वपूर्ण भूमिका निभाएगा।
296 किलोमीटर लंबे एक्सप्रेसवे से चित्रकूट, बांदा, महोबा, हमीरपुर, जालौन, ओरैया और इटावा जिलों को लाभ मिलने की उम्मीद है।
भारत को भूमि प्रणाली, जहाज और पनडुब्बियों से लेकर लड़ाकू विमानों, हेलीकॉप्टरों, हथियारों और सेंसरों जैसे रक्षा उपकरणों की भारी जरूरत है। यह आवश्यकता 2025 तक 250 बिलियन अमरीकी डॉलर की होगी।
इस आवश्यकता को पूरा करने के लिए सरकार ने लखनऊ में निवेशकों के शिखर सम्मेलन के दौरान 21 फरवरी, 2018 को उत्तर प्रदेश में रक्षा औद्योगिक गलियारा स्थापित करने की घोषणा की थी।
केन्द्र सरकार ने आरंभ में 6 क्लस्टरों की पहचान करते हुए गलियारा स्थापित किया है। ये हैं- लखनऊ, झांसी, चित्रकूट, अलीगढ़, कानपुर, आगरा, जिनमें से बुंदेलखंड क्षेत्र – झांसी और चित्रकूट में 2 क्लस्टर तैयार किए जा रहे हैं। वास्तव में सबसे बड़ा क्लस्टर झांसी में तैयार किया जाएगा।
ऐसी भूमि जिसपर खेती नहीं की गई है, उसे झांसी और चित्रकूट दोनों जगहों पर खरीद लिया गया है। क्षेत्र के गरीब किसानों को इससे लाभ मिलेगा।
किसान उत्पादक संगठनों  की शुरुआत
प्रधानमंत्री श्री नरेन्द्र मोदी उसी दिन चित्रकूट में देश भर में 10,000 किसान उत्पादक संगठनों की शुरुआत करेंगे।
करीब 86 प्रतिशत किसान छोटे और सीमांत किसान हैं, जिनके पास देश में औसतन जोत क्षेत्र 1.1 हेक्टेयर से भी कम है। लघु, सीमांत और भूमिहीन किसानों को कृषि उत्पादन वाले चरण के दौरान काफी चुनौतियों का सामना करना पड़ता है। इन चुनौतियों में प्रौद्योगिकी गुणवत्तापूर्ण बीज, उवर्रक और आवश्यक धनराशि सहित कीटनाशकों तक पहुंच शामिल है। आर्थिक शक्ति की कमी के कारण उन्हें अपने उत्पाद के विपणन में भी भारी चुनौतियों का सामना करना पड़ता है।
एफपीओ ऐसे मुद्दों से निपटने के लिए उन्हें सामूहिक शक्ति देने के लिए ऐसे लघु, सीमांत और भूमिहीन किसानों के सामूहिकीकरण में मदद करता है। एफपीओ के सदस्य प्रौद्योगिकी, निविष्टि, वित्त और बाजार तक बेहतर पहुंच के लिए संगठन में मिलकर अपने कार्यों का प्रबंध करते हैं ताकि उनकी आमदनी तेजी से बढ़ सके।
यद्यपि किसानों की आय दोगुना करने  की रिपोर्ट में 2022 तक 7,000 एफपीओ के गठन की सिफारिश की गई है, केन्द्र सरकार ने अगले पांच वर्ष में किसानों के लिए भारी उत्पादन के कारण लागत में बचत सुनिश्चित करने के लिए 10,000 नए एफपीओ का गठन करने की घोषणा की है।
केन्द्रीय बजट 2020-21 में सरकार ने मूल्यवर्द्धन, विपणन और निर्यात को बढ़ावा देने के लिए ‘एक जिला एक उत्पाद’ की रणनीति के जरिये कृषि उत्पाद के लिए क्लस्टर दृष्टिकोण अपनाने का प्रस्ताव रखा।
नरेन्द्र मोदी सरकार ने ‘किसान उत्पाद संगठनों का गठन और संवर्द्धन ’ शीर्षक से नई समर्पित केन्द्रीय क्षेत्र की योजना शुरू की, जिसमें 10,000 नए एफपीओ गठित करने और उन्हें बढ़ावा देने के लिए स्पष्ट रणनीति और प्रतिबद्धता के साथ संसाधनों की व्यवस्था की गई है।
प्रधानमंत्री कार्यालय
प्रधानमंत्री ने पीएम - श्री योजना की घोषणा की
प्रधानमंत्री स्कूल फॉर राइजिंग इंडिया  योजना के तहत भारत में 14,500 स्कूलों का विकास और उन्नयन
आज शिक्षक दिवस के अवसर पर, प्रधानमंत्री श्री नरेन्द्र मोदी ने प्रधानमंत्री स्कूल फॉर राइजिंग इंडिया  योजना के तहत देश भर में 14,500 स्कूलों के विकास और उन्नयन की घोषणा की है।
पीएम-श्री स्कूलों में शिक्षा प्रदान करने का एक आधुनिक, परिवर्तनकारी और समग्र तरीका होगा। श्री मोदी ने कहा कि उन्हें पूरा विश्वास है कि एनईपी की भावना के अनुरूप पीएम-श्री स्कूल से पूरे भारत में लाखों छात्र लाभान्वित होंगे।
प्रधानमंत्री ने ट्वीट किया;
"आज, #TeachersDay पर मुझे एक नई पहल की घोषणा करते हुए खुशी हो रही है - प्रधानमंत्री स्कूल फॉर राइजिंग इंडिया  योजना के तहत पूरे भारत में 14,500 स्कूलों का विकास और उन्नयन। ये मॉडल स्कूल बन जाएंगे, जो एनईपी की समग्र भावना को समाहित करेंगे।"
"पीएम-श्री स्कूलों में शिक्षा प्रदान करने का एक आधुनिक, परिवर्तनकारी और समग्र तरीका होगा। इसमें खोज उन्मुख, ज्ञान-प्राप्ति केंद्रित शिक्षण पर जोर दिया जाएगा। नवीनतम तकनीक, स्मार्ट कक्षा, खेल और आधुनिक अवसंरचना पर भी विशेष ध्यान दिया जाएगा।"
"राष्ट्रीय शिक्षा नीति ने हाल के वर्षों में शिक्षा क्षेत्र में बदलाव किये हैं। मुझे विश्वास है कि एनईपी की भावना के अनुरूप पीएम-श्री स्कूल से पूरे भारत में लाखों छात्र लाभान्वित होंगे।“